UJ-prys bekroon 2012 se beste skrywers | Maroela Media
Die UJ-prys vir die beste skeppende werk in Afrikaans is Die aanspraak van lewende wesens deur Ingrid Winterbach, terwyl die UJ-prys vir die beste skeppende debuutwerk in Afrikaans toegeken is aan Die twee lewens van Dieter Ondracek deur André Krüger.
Prof. Marné Pienaar, die sameroeper, het gesê in 2000 het die Universiteit van Johannesburg twee pryse vir skeppende skryfwerk in Afrikaans ingestel, naamlik die UJ-prys vir die beste skeppende werk in Afrikaans, en die UJ-prys vir die beste skeppende debuutwerk in Afrikaans. “Altesaam 59 inskrywings vir werke wat in 2012 verskyn het, is ontvang. Na afloop van die keurproses is ŉ kortlys bekend stel,” het Pienaar gesê.
Die prysoorhandiging vind op 10 Oktober tydens ŉ spoggeleentheid by die Universiteit van Johannesburg plaas en die publiek word genooi om dit by te woon. Klik hier vir meer besonderhede.
Klik hier vir die oorspronklike kortlys waaruit die wenners gekies is.